65.		Žiadosť o poskytnutie rodičovskej dovolenky otcom dieťaťa
			(§ 166 ZP)
Ján Nový, Prešovská ul. č. 6, 010 01 Žilina				ABC, s.r.o. 
							Ružová ul. č. 10, 010 01 Žilina
Žilina 10. 7. 2022
Vec:	Žiadosť o poskytnutie rodičovskej dovolenky
Dňa 10. 1. 2022 sa mne a mojej manželke Zuzane Novej narodil syn Matúš Nový. Manželka nastúpila dňa 20. 12. 2021 na riadnu materskú dovolenku. Jej materská dovolenka končí dňa 12. 8. 2022 a vracia sa na svoje pôvodné pracovné miesto v našej spoločnosti. 
Z dôvodu starostlivosti o nášho syna žiadam o rodičovskú dovolenku podľa § 166 ods. 2 ZP až do troch rokov veku nášho syna. 
Ján Nový
Poznámka
Zákon č. 311/2001 Z. z. Zákonník práce v platnom znení stanovuje v § 166 popri materskej dovolenke aj rodičovskú dovolenku za týchto podmienok: 
1.	žene patrí materská dovolenka v trvaní 34 týždňov, ak ide o osamelú matku 37 týždňov a ak porodí dve a viac detí 43 týždňov;
2.	zamestnávateľ je povinný poskytnúť žene a mužovi, ktorí o to požiadajú, rodičovskú dovolenku až do troch rokov veku dieťaťa. Ak ide o dlhodobo ťažko zdravotne postihnuté dieťa vyžadujúce mimoriadnu starostlivosť alebo o dlhodobo ťažko zdravotne postihnuté dieťa vyžadujúce mimoriadnu starostlivosť osobitne náročnú, je zamestnávateľ povinný poskytnúť žene alebo mužovi, ktorí o to požiadajú, rodičovskú dovolenku až do šiestich rokov veku dieťaťa. Táto dovolenka sa poskytuje v rozsahu, o aký rodič žiada, spravidla však vždy najmenej na jeden mesiac, 
3.	žena a muž písomne oznámia zamestnávateľovi najmenej jeden mesiac vopred predpokladaný deň nástupu na materskú dovolenku a rodičovskú dovolenku, predpokladaný deň ich prerušenia, skončenia a zmeny týkajúce sa nástupu, prerušenia a skončenia materskej dovolenky a rodičovskej dovolenky, 
4.	zamestnávateľ sa môže so zamestnancom dohodnúť, že rodičovskú dovolenku podľa možno poskytnúť najdlhšie do dňa, v ktorom dieťa dovŕši päť rokov veku, a ak ide o dieťa s dlhodobo nepriaznivým zdravotným stavom vyžadujúcim osobitnú starostlivosť, najdlhšie do dňa, v ktorom dieťa dovŕši osem rokov veku, a to najviac v rozsahu, v ktorom sa táto dovolenka nečerpala.